钦定古今图书集成/明伦汇编/氏族典/第078卷 > 吴及
## 钦定古今图书集成/明伦汇编/氏族典/第078卷 > 吴及

按《宋史吴及传》，及字几道，通州静海人。以进士起家，
为候官尉，提点刑狱，辟大理寺检法官，徙审刑院详
议，累迁太常博士，以父忧去。嘉祐三年，擢秘阁校理，
改右正言。言“开宝诏书，内侍臣年三十无养父者，听
养一子为嗣。愿诏大臣明示旧制。”明年，遂权罢内臣，
进养子，管勾登闻检院。久之，还右司谏，管勾国子监。
在职数年，以劲正称。会翰林学士胡宿等劾及，出为
工部员外郎、知庐州。进户部、直昭文阁、知桂州。卒。录
其弟齐为太庙斋郎。